Komission päätös,

tehty 12 päivänä huhtikuuta 2002,

päätöksen 2000/666/EY muuttamisesta sekä päätöksen 2001/106/EY muuttamisesta jäsenvaltioihin suuntautuvaa lintujen tuontia varten hyväksyttyjen karanteenitilojen tai -keskusten luettelojen mallin laatimisen osalta

(tiedoksiannettu numerolla K(2002) 1402)

(ETA:n kannalta merkityksellinen teksti)

(2002/279/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY(1), sellaisena kuin se on viimeksi muutettuna komission päätöksellä 95/176/EY(2), ja erityisesti sen 17 artiklan 3 kohdan c alakohdan ja 18 artiklan 1 kohdan neljännen luetelmakohdan,

sekä katsoo seuraavaa:

(1) Komission päätöksessä 2000/666/EY(3), sellaisena kuin se on viimeksi muutettuna päätöksellä 2001/383/EY(4), säädetään eläinten terveysvaatimuksista ja eläinlääkärintodistuksesta muiden kuin siipikarjaan kuuluvien lintujen tuonnissa sekä karanteenivaatimuksista.

(2) Useilla jäsenvaltioilla on ollut käytännön vaikeuksia edellä tarkoitettujen tuontivaatimusten täytäntöönpanossa erityisesti rajatarkastusasemilla noudatettavan menettelyn osalta, koska niillä ei ole ollut tietoa muiden jäsenvaltioiden hyväksytyistä karanteenitiloista tai -keskuksista.

(3) Sen vuoksi on tarpeen, että jäsenvaltiot laativat luettelon hyväksytyistä karanteenitiloista ja -keskuksista ja toimittavat sen komissiolle ja muille jäsenvaltioille.

(4) Päätöksessä 2001/106/EY(5) vahvistetaan jäsenvaltioiden elävien eläinten keräyskeskusten, keinosiemennysasemien ja alkionsiirtoryhmien luettelojen malli sekä tapa, jolla ne toimitetaan komissiolle. On suotavaa ja aiheellista laajentaa mainitun päätöksen soveltamisalaa siten, että siihen sisältyvät myös muiden kuin siipikarjaan kuuluvien lintujen karanteenitilat tai -keskukset.

(5) Komission päätökset 2000/666/EY ja 2001/106/EY on muutettava vastaavasti.

(6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean (eläinten terveyttä ja hyvinvointia käsittelevän osaston) lausunnon mukaiset,

ON TEHNYT TÄMÄN PÄÄTÖKSEN:

1 artikla

Muutetaan päätös 2000/666/EY seuraavasti:

1) Korvataan 2 artiklan 4 kohta seuraavasti: "linnut kuljetetaan 2 artiklan 5 kohdassa säädetyssä luettelossa olevaan hyväksyttyyn karanteenitilaan tai -keskukseen, ja tuoja on toimittanut saapumisjäsenvaltion kielellä karanteenitilasta tai -keskuksesta vastaavan henkilön kirjallisen ilmoituksen, että linnut hyväksytään karanteeniin. Ilmoituksessa on mainittava selvästi karanteenitilan tai -keskuksen nimi ja osoite sekä hyväksymisnumero, ja sen on saavuttava rajatarkastusasemalle sähköpostina tai faksina ennen lähetyksen rajatarkastusasemalle saapumista, tai tuojan taikka tämän edustajan on esitettävä se ennen kuin linnut luovutetaan rajatarkastusasemalta."

2) Lisätään 2 artiklaan 5 kohta seuraavasti: "5. Jäsenvaltioiden on toimitettava muille jäsenvaltioille ja komissiolle luettelo hyväksyttyjen karanteenitilojen tai -keskusten hyväksymisnumeroista sekä vastuullisen paikallisen eläinlääkintäyksikön nimi ja Animo-numero sekä tiedot luetteloon tehtävistä muutoksista päätöksen 2001/106/EY säännösten mukaisesti."

3) Lisätään 3 artiklan 4 kohtaan seuraava virke: "Hyväksyntä peruutetaan, kun nämä edellytykset lakkaavat täyttymästä."

4) Korvataan 4 artiklan 2 kohdassa sanat "vähintään seitsemän ja enintään neljätoista päivää" sanoilla "neljäntoista päivän kuluessa".

5) Korvataan päätöksen 2000/666/EY liite A tämän päätöksen liitteellä.

2 artikla

Muutetaan päätös 2001/106/EY seuraavasti:

1) Korvataan nimi seuraavasti: "Komission päätös jäsenvaltioiden yhteisön eläinlääkintälainsäädännön eri säännösten mukaisesti hyväksymiä yksikköjä koskevien luettelojen mallista sekä näiden luettelojen toimittamisessa komissiolle sovellettavista säännöistä."

2) Lisätään liitteeseen I uusi 4 kohta seuraavasti: "4. Direktiivin 92/65/ETY 18 artiklan 1 kohdan neljännen luetelmakohdan ja päätöksen 2000/666/EY mukaisesti hyväksytyt lintukaranteenitilat tai -keskukset."

3) Lisätään liitteeseen II uusi IV kohta seuraavasti:

">PIC FILE= "L_2002099FI.001801.TIF">"

3 artikla

Tämä päätös on osoitettu kaikille jäsenvaltioille.

Tehty Brysselissä 12 päivänä huhtikuuta 2002.

Komission puolesta

David Byrne

Komission jäsen

(1) EYVL L 268, 14.9.1992, s. 54.

(2) EYVL L 117, 24.5.1995, s. 23.

(3) EYVL L 278, 31.10.2000, s. 26.

(4) EYVL L 137, 19.5.2001, s. 28.

(5) EYVL L 39, 9.2.2001, s. 39.

LIITE

"LIITE A

>PIC FILE= "L_2002099FI.001903.TIF">

>PIC FILE= "L_2002099FI.002001.TIF">

>PIC FILE= "L_2002099FI.002101.TIF">"